La mala ordina
La mala ordina () je italijansko-zapadnonjemački kriminalistički film snimljen 1972. godine u režiji Fernanda Di Lea. Nominalno protagonist, čiji lik tumači Mario Adorf, je sitni milanski svodnik koga je mafija okrivila za gubitak vrijedne pošiljke heroina te zbog toga iz SAD poziva dvojicu profesionalnih ubica - koje tumače Henry Silva i Woody Strode - kako bi ga pronašli. Radnja prikazuje kako se lovina na ulicama Milana pretvara u lovca koji nastoji ne samo spasiti život, nego pronaći i kazniti prave krivce. La mala ordina je snimljen nedugo nakon Di Leovog Milano calibro 9, te zajedno sa njim i Il boss čini tzv. trilogiju miljea, koja se smatra najboljim ostvarenjem tzv. poliziotteschi žanra. Kritičarima je zanimljiv i zbog toga što je upravo od njega Quentin Tarantino "posudio" koncept dvojice karakterno različitih profesionalnih ubica iskorišten za likove Julesa i Vincenta Vege u svom znamenitom filmu Pulp Fiction.

Uloge
 Mario Adorf - Luca Canali
 Henry Silva - Dave Catania
 Woody Strode - Frank Webster
 Adolfo Celi - Don Vito Tressoldi
 Luciana Paluzzi - Eva Lalli
 Franco Fabrizi - Enrico Moroni
 Femi Benussi - Nana
 Gianni Macchia - Nicolo
 Peter Berling - Damiano
 Francesca Romana Coluzzi - Trini
 Cyril Cusack - Corso
 Sylva Koscina - Lucia Canali
 Jessica Dublin - Miss Kenneth
 Omero Capanna - Vito's Goon
 Giuseppe Castellano - Garagaz
 Lara Wendel - Rita

Vanjske veze 

 

Italijanski filmovi
Zapadnonjemački filmovi
Kriminalistički filmovi
Akcije (filmovi)
Triler filmovi
Gangsterski filmovi